open-index/open-wikipedia-markdown huggingface dataset:
Մարիա Բոննևի

**Մարիա Բոննևի** (, ), թատրոնի և կինոյի դերասանուհի։

Դերասանուհու հայրը շվեդ է, իսկ մայրը` նորվեգուհի։ 1997 թվականին ավարտել է Շվեդիայի Ստոկհոլմ քաղաքի ազգային դերասանական և պլաստիկ արվեստի ակադեմիան։ Նույն թվականին առաջին անգամ ելույթ է ունեցել Dramaten թատրոնում։

Մարիան Ստոկհոլմի դրամատիկական թատրոնի հայտնի դերասանուհիներից է, նա բազմիցս հայտնվել է Հենրիկ Իբսենի և Յուհան Ավգուստի դրամաներում, Ինգմար Բերգմանի ներկայացումներում։ Ամանդա մրցանակի և 2002 թվականի Մոնրեալի փառատոնի մրցանակակիր, «Լավագույն կանացի դեր» անվանակարգում, խաղալով Հերբյորգ Վասմուի վեպի հիման վրա նկարահանված «Ես Դինան եմ» ֆիլմում, ռեժիսոր՝ Օլե Բորնեդալյա։

Կատարել է Անդրեյ Զվյագինցեվի «Արտաքսում» (2007) ֆիլմի գլխավոր դերերից մեկը։ Եղել է Կառլովի Վարիումում տեղի ունեցած Միջազգային կիրնոփառատոնի ժյուրի անդամ, 2009 թվականին։

Ապրում է Օսլոյում։

## Ֆիլմագրություն
* 1991, Թագավոր արջ , *Kvitebjørn Kong Valemon*, *Արքայադուստր*
* 1991, Սպիտակ Վիկինգ, *Hvíti víkingurinn*, *Էմբլա*
* 1993, Հեռագրիչ, *Պերննիլ*
* 1996, Երուսաղեմ, *Jerusalem*, *Գերտրուդ*
* 1997, Անքնություն, *Insomnia*, *Էն*
* 1999, Տասներեքերորդռազմիկը , *The 13th Warrior*, *Օլգա*
* 1999, *Tsatsiki, morsan och polisen*, *Էլին*
* 2001, *Syndare i sommarsol*, *Էվելին*
* 2001, Ճպուռ , *Syndere i sommersol*, *Մրիյա*
* 2001, *Hr. Boe & Co.'s Anxiety*, *Ксения*
* 2002, Ընկնող երկինք, *Յունի* ()
* 2002, Ես Դինան եմ, *Jeg er Dina*, *Դինա*
* 2003, *Mamma, pappa, barn*, *Ռեբեկա*
* 2003, Վերակառուցում, *Reconstruction* 
* 2003, Ես Դեյվիդն եմ, *I Am David*, *Դեյվիդի  մայրը*
* 2004, Օր ու գիշեր, *Dag og natt*, *Սարա*
* 2004, Երեք արև, *Trusselen* , *Էմմա*
* 2004, Վտանգը, *Ինգեր* *Բրունել*
* 2006, Արտաքսում, *Վերա*
* 2008, Այդ մասին չգիտի ոչ ոք , *Det som ingen ved*, *Ուրսուլա*
* 2009, Հրեշտակ, *Engelen*, *Լեյա*
* 2012, Սիրահար, *Belle du Seigneur*, *Իզոլդա*
* 2012, *Det viktigste er forbi*, *Յաննե*
* 2014, Երկրորդ շանս , *En chance til*, Էննա

## Ծանոթագրություններ

## Արտաքին հղումներ
* 

Կատեգորիա:Նորվեգացի դերասանուհիներ
Կատեգորիա:Շվեդ դերասանուհիներ
Լիսե Մյուրե

**Լիսե Մյուրե** (, ), նորվեգական «Նեմի» կատակերգության ստեղծող, որը նորվեգական հանրաճանաչ կոմիքսների մեջ զբաղեցնում է երկրորդ տեղը։ Նորվեգացի երաժիշտ Սիմեն Հեստնեսի կինն է (ICS Vortex): Նրանք ունեն մեկ որդի` Սթորմը, ծնվել է 2007 թվականին։
մինի|աջից

## Կենսագրություն
Կալիֆոռնիայում կարճատև ուսումից հետո նա սկսել է գումար աշխատել՝ պատկերումներ անելով։ Բացի «Նեմի»-ի ստեղծումից, Լիսեն նկարազարդել է Էդգար Ալլան Պոյի և նորվեգացի բանաստեղծ André Bjerke-ի բանաստեղծությունները։

## «Նեմի» կոմիքս
«Նեմի» կոմիքսի գլխավոր հերոսը Մոնտոյան է, որն անվանվել է ի պատիվ Նեմի և Ինիգո Մոնտոյա լճերի (Լիսե Մյուրեի սիրելի ֆիլմի կերպարը)։ Կոմիքսն առաջին անգամ հրատարակվել է 1997 թվականին «Larsons Gale Verden» ամսագրում, կոչվել է «Սև կողմ/Սև էջ» (Den svarte siden): Սկզբից սա մռայլ կոմիքս էր գոթերի ենթամշակույթի մասին, իսկ Նեմին ընդամենը հերոսներից մեկն էր։ Ավելի ուշ նա դարձել է գլխավոր հերոսը, կոմիքսը կոչվել է նրա անունով և դարձել է ավելի կենսուրախ (սակայն հաճախ անդրադառնում է լուրջ խնդիրների)։ Առաջին կոմիքսները սև ու սպիտակ էին, ավելի ուշ դարձել են գունավոր, բայց Նեմին միշտ ամբողջությամբ կամ գրեթե ամբողջությամբ պատկերվել է սև ու սպիտակ։

Նեմիի մասին կոմիքսները տպագրվել են 60 տարբեր թերթերում, ամսագրերում և Նորվեգիայի, Շվեդիայի, Ֆինլանդիայի, Իռլանդիայի, Անգլիայ և Շոտլանդիայի վեբ-կայքերում։ Դրանցից խոշորագույններն են` «Մետրո» (Metro), «Dagens Nyheter», «Ilta-Sanomat» և «Dagbladet»: Նորվեգիայում, Շվեդիայում և Ֆինլանդիայում տպագրվում է «Նեմի (Nemi)» ամսագիրը, որտեղ բացի Նեմիից և այլ հայտնի կոմիքսներից («Լենոր (Lenore)» Roman Dirge-ից, «LibertyMeadows» Frank Cho-ից, «WayLay» Carol Lay-ից, EC Comics classics и «Sinfest» от Tatsuya Ishida) ներկայացվում են սկսնակ նորվեգացի նկարիչների աշխատանքները։ Ամսագրի թողարկումներից մեկի նախաբանը գրել է ամերիկյան երգչուհի Թորի Էյմոսը։

2010 թվականի ամռանը դուրս է եկել «Աստղային փոշի և սուտ» առաջին ռուսերեն կոմիքսապատումը։ Նաև Նեմին սկսել է հայտնվել ռուսական «Մթնշաղ» ամսագրում։

## Ծանոթագրություններ

## Արտաքին հղումներ
* ''Nemi'' в онлайновом издании ''Spray'' 
* Интервью на сайте bdtheque.com  

Կատեգորիա:Նորվեգացի արվեստագետներ
Կատեգորիա:Կոմիքս գրողներ
Բրիգիտ Վիկտորիա Սվենդսեն

**Բրիգիտ Վիկտորիա Սվենդսեն** (, ), թատրոնի և կինոյի նորվեգացի դերասանուհի։ Բրիգիտ Վիկտորիայի խաղացած դերերի մեծ մասը հիմնականում եղել են  թատրոնում։ Համարվում է Թատրոնի ազգային ակադեմիայի  շրջանավարտ։ 1990 թվականից աշխատում է Օսլոյի նոր թատրոնում։

## Կենսագրություն
Վիկտորիան ծնվել է 1957 թվականի դեկտեմբերի 14-ին՝ Նորվեգիայում։ Կարիերան սկսել է 1983 թվականից։

## Ֆիլմագրություն

## Ծանոթագրություններ

## Արտաքին հղումներ
* 
* https://www.kinopoisk.ru/name/535951/  ԿինոՊոիսկ կայքում

Կատեգորիա:Թատրոնի դերասաններ
Կատեգորիա:Նորվեգացի դերասանուհիներ
Խեներալ Լոպես (Սանտա Ֆե)

**Խեներալ Լոպես (Սանտա Ֆե)** (), դեպարտամենտ Արգենտինայում, Սանտա Ֆե պրովինցիայի կազմում։ Տարածքը կազմում է 11558 կմ²։ Բնակչությունը կազմում է 191024 մարդ։ Բնակչության խտությունը 16,50 մարդ/կմ² է։ Վարչական կենտրոնը Մելինկուեն է, ամենամեծ քաղաքը՝ Վենադո Տուերտոն։ Դեպարտամենտն իր անունը ստացել է ի պատիվ գեներալ Էստանիսլաո Լոպեսի (1786-1838 թվականներ) (), ով եղել է Արգենտինայի անկախության համար պայքարի մասնակիցներից և ղեկավարներից մեկը, Սանտա Ֆե պրովինցիայի նահանգապետը 1818-1838 թվականներին։

## Աշխարհագրություն
Դեպարտամենտը տեղակայված է Սանտա Ֆե պրովինցիայի հարավում։ 
Դեպարտամենտը սահմանակից է.

* հյուսիսում՝ Կասերոս դեպարտամենտին
* հյուսիս-արևելքում՝ Կոնստիտուսիոն դեպարտամենտին
* հարավում և արևմուտքում՝ Բուենոս Այրես պրովինցիային
* արևմուտքում՝ Կորդովա պրովինցիային

## Վարչական բաժանում

*Մունիցիպալիտետներ*
* Վենադո Տուերտո ()
* Ռուֆինո ()
* Ֆիրմատ ()
* Վիլյա Կանյաս ()

*Կոմունաներ*
 
* Ամենաբար ()
* Աարոն Կաստելյանոս ()
* Դիեգո դե Ալվեար ()
* Կանյադա դել Ուկլե ()
* Կարմեն ()
* Կառերաս ()
* Կաֆերատա ()
* Քրիստոֆերսեն ()
* Լա Չիպսա ()
* Լաբորդեբոյ ()
* Լասարինո ()
* Մաջոլո ()
* Մարիա Տերեսա ()
* Մելինկուե ()
* Մուրֆի ()
* Միգել Տոռես ()
* Սան Գրեգորիո ()
* Սան Ֆրանսիսկո դե Սանտա Ֆե ()
* Սան Էդուարդո ()
* Սանկտի Սպիրիտու ()
* Սանտա Իսաբել ()
* Տեոդոլինա ()
* Ուիլռայթ ()
* Հյուս ()
* Չապույ ()
* Չովետ ()
* Էլորտոնդո ()

## Խոշորագույն բնակավայրեր

## Ծանոթագրություններ

Կատեգորիա:Արգենտինայի դեպարտամենտներ
Post Malone

**Օսթին Ռիչարդ Պոստ** (, , առավել հայտնի է **Post Malone** կեղծանվամբ), ամերիկացի հիփ հոփ կատարող, երգահան և պրոդյուսեր։ Նա լայնորեն ճանաչվել է 2015 թվականի փետրվարին իր առաջին դեբյուտային սինգլից՝ «White Iverson»-ի թղարկումից հետո։ Դրան հաջորդեցին Ջասթին Բիբերի և Quavo-ի հետ երգերը։ Առավել մեծ հաջողության է հասել ռեփեր 21 Savage-ի հետ՝ իրենց «Rockstar»-ով, որը Billboard Hot 100 և մի շարք այլ չարթերում զբաղեցրել է առաջին հորիզոնականը։ 2015 թվականի օգոստոսին Post Malone-ը պայմանագիր է կնքել Republic Records լեյբլի հետ։ 2016 թվականի դեկտեմբերի 9-ին նա թողարկել է իր առաջին՝ «Stoney» ստուդիական ալբոմը, որը Billboard 200-ում զբաղեցրել է 6-րդ հորիզոնականը։

## Կենսագրություն
Ծնվել է 1995 թվականի հուլիսի 4-ին Նյու Յորք նահանգի Սիրակյուս քաղաքում։ Պոստը մեծացել է իր հոր Ռիչ Պոստի և իր խորթ մայր Ջոդի Փոստի հետ։ Պոստի հայրը իր երիտասարդ տարիքում դիջեյ էր և ներկայացրեց երաժշտության տարբեր ժանրեր, այդ թվում՝ հիփ հոփ, քանթրի և ռոք։

Երբ Պոստը 9 տարեկան էր իր ընտանիքի հետ տեղափոխվեց Գրեյպվայն։ Պոստը սկսեց կիթառ նվագել և մասնակցել է 2010 թվականի Crown the Empire-ի լսումներին, սակայն մերժվեց, քանի որ լսումների ժամանակ լարված էր։ Նա պնդում է, որ իր հետաքրքրությունը կիթառի հանդեպ առաջացել է հայտնի Guitar Hero  տեսախաղի շնորհիվ։ Նրա խոսքերով իր առաջին փորձը, որպես պրոֆեսիոնալ երաժիշտ, կատարել է հևի մետալ խմբի մեջ։ Ավելի ուշ նա անցավ թեթև ռոքի, հետո հիփ-հոփ, ապա սկսեց փորձ կատարել FL Studio-ում։ 16 տարեկանում Պոստը ձայնագրեց իր առաջին միքսթեյփը՝ «Young and After Them Riches» անվամբ։ Նա այն Գրեյպվայնի ավագ դպրոցում ցույց տվեց իր դասընկերներին։ Նա ասում է, որ երաժշտության հանդեպ սերը ժառանգել իր հորից, որը նրան ծանոթացրեց երաժշտության տարբեր ժանրերի հետ։ Ավագ դպրոցում հաղթել է «Ամենայն հավանականությամբ հայտնի կդառնա» անվանակարգում։ Որպես դեռահաս նա աշխատել է Chicken Express-ում։

Նա ընդունվեց Սիրաքյուսի համալսարան, մի քանի ամիս սովորեց այնտեղ, իսկ հետագայում թողեց այն։ Հետագայում Պոստը իր ընկերոջ՝ Ջեյսոն Ստոուքսի հետ տեղափոխվեց Լոս Անջելես, Կալիֆորնիա։ Տեղափոխելուց հետո Պոստը, Ստոուքսը և մի քանի այլ պրոդյուսերներ ստեղծեցին BLCKVRD երաժշտական խումբը և միասին երգեր ձայնագրեցին։ Նրանցից ոմանք, այդ թվում՝ Պոստը, տեղափոխվել են Սան Ֆերնանդո։

## Երաժշտության ոճ
Պոստի երաժշտությունը նկարագրվում է որպես «քանթրի, գրանջ, հիփ հոփ և R&B»: Օսթին իրեն կոչում է բազմակողմանի։ Նրա վոկալը լակոնիկ ոճի է։ Պոստը իրեն անվանում է նաև «առանց ժանրի»։ Նա ունի Բոբ Դիլանի կերպարով դաջվածք։

## Սկավառակագրություն

* Stoney (2016)
* Beerbongs & Bentleys (2018)
* Hollywood's Bleeding (2019)
* *Twelve Carat Toothache* (2022)
* *Austin* (2023)
* *F-1 Trillion* (2024)

## Ծանոթագրություններ

Կատեգորիա:21-րդ դարի ամերիկացի ռեփերներ
Կատեգորիա:21-րդ դարի ամերիկացի տղամարդ դերասաններ
Կատեգորիա:Post Malone
Կատեգորիա:Ամերիկացի երաժիշտներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի կիթառահարներ
Կատեգորիա:Ամերիկացի հիփ հոփ երաժիշտներ
Կատեգորիա:Ամերիկացի հիփ հոփ երգիչներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեփերներ
Կատեգորիա:Ամերիկացի փոփ երգիչներ
Կատեգորիա:Բեմական կեղծանուններ
Ռեննիկ Արդո

**Ռեննիկ Արդո** (, ), խորհրդային գեղասահորդ, զուգասահքում` բրոնզե մրցանակակիր 1978 թվականի ԽՍՀՄ առաջնությունում։ Սվերդլովսկի մարզում ԽՍՀՄ սպորտի առաջին վարպետ։ ՌՍՖՍՀ-ի վաստակավոր մարզիչ։

## Կենսագրություն
Կրթությունը ստացել է Լենինգրադի Պ. Ֆ. Լեսգաֆտի անվան ֆիզիկական կուլտուրայի պետական ինստիտուտում։ Երկրորդ կուրսում ամուսնացել է Ջուլիա Ռեննիկի հետ, ում հետ էլ զբաղվել է զուգասահքով Իգոր Բորիսովիչ Մոսկվինի ղեկավարությամբ։ Զույգը հանդես է եկել Լենինգրադի հավաքականի կազմում։

Ինստիտուտն ավարտելուց հետո 1967 թվականին կնոջ հետ տեղափոխվել է Սվերդլովսկի շրջանի Պերվոուրալսկ քաղաք, որտեղ աշխատել է որպես մանկական մարզիչ և ներկայացրել «Уральский трубник» թիմը։ 1971 թվականին զույգը Մոսկվայի բաց առաջնությունում գրավեց երրորդ տեղը, որտեղ կատարեցին ԽՍՀՄ սպորտի վարպետի նորմատիվը։ Նրանք դարձան Սվերդլովսկի շրջանում առաջին գեղասահորդները, ովքեր արժանացան այս կոչմանը։ Այս հաջողությոունից հետո տեղափոխվեցին Սվերդլովսկ, որպեսզի շարունակեն մարզումները Իգոր Քսենոոֆոնտովի ղեկավարությամբ։

Հաջորդ սեզոնները զույգին բերեցին շատ հաղթանակներ. Յուլյա և Արդո Ռեննիկնները բազմիցս դարձան հանրապետական առաջնության հաղթողներ, ԽՍՀՄ Գավաթի առաջնությանը զբաղեցրին մրցանակային տեղեր, հաղթեցին ՌՍՖՍՀ և ԽՍՀՄ ժողովուրդների սպարտակիադայում։ 1978 թվականին ԽՍՀՄ ժողովուրդների Սպարտակիադայում, հանդես գալով բարդ ծրագրով, այդ թվում` եռակի ռիտտբերգեր թռիչքը, նվաճեցին բրոնզե մեդալ` միաժամանակ ստանալով ԽՍՀՄ չեմպիոնի կոչումը։ Այսպիսով, զույգը դարձավ երկրում երրորդ ուժեղագույնը։

Դրանից հետո Ռենիկների սպորտային կարիերան ավարտվեց։ Նրանք շարունակում էին աշխատել որպես մարզիչ  «Юность» սպորտային համալիրում։ Նրանց սաներից են` պատանիների կարգում զուգասահքի աշխարհի կրկնակի չեմպիոն Յուրի Կվաշնինը և պատանիների կարգում զուգասահքի բրոնզե մրցանակակիրներ Իրինա Սայֆուտդինովան և Ալեքսեյ Տիխոնովը, զուգասահքում ՌՍՖՍՀ չեմպիոններ Յուլյա Բիստրովան և Ալեքսանդր Տարասովը։ 1983 թվականին Յուլյա և Արդո Ռեննիկնները արժանացել են «ՌՍՖՍՀ-ի վաստակավոր մարզիչ» կոչմանը։ 1985 թվականին  ծնվել է նրանց աղջիկը` Դիանան` Էստոնիայի զուգասահքի ապագա քառակի չեմպիոնը։

1990-ականների սկզբներին այս ընտանիքը Ռուսաստանից տեղափոխվում է Ֆինլանդիա, սկզբում` Օուլու, հետո` Պորվոո։ Նրանք մարզում են Ֆինլանդիայի և Էստոնայի գեղասահորդներին, այդ թվում` մրցումների են պատրաստում իրենց աղջկան Ալեքսեյ Սակսի հետ զուգասահքում հանդես գալու համար, ովքեր էլ հանդես են գալիս Էստոնիայի ազգային հավաքականի կազմում։

Արդո Ռեննիկը վախճանվել է 2009 թվականի փետրվարի 14-ին Պարվոոյում։

## Ընտանիք
*Ռեննիկ Յուլյա Դմիտրևնա` կինը և պարտնյորը, մարզիչ
*Ռեննիկ Լիյվո` եղբայրը, մենասահորդ գեղասահքում
*Ռեննիկ Դիանա` աղջիկը, Էստոնիայի չեմպիոն` զուգասահքում

## Սպորտային ձեռքբերումներ
*Յուլյա Ռեննիկի հետ

### Պարգևներ և կոչումներ
*ԽՍՀՄ սպորտի վարպետ (1971)
*Ներառված է Սվերդլովսկի մարզային խորհրդի «Սպարտակ» ՄՊՄ-ի Փառքի գրքում
*ՌՍՖՍՀ-ի վաստակավոր մարզիչ (1983)

## Ծանոթագրություններ

Կատեգորիա:ԽՍՀՄ սպորտի վաստակավոր վարպետներ
Խոսե Անդրե Բիլիբիո

**Խոսե Անդրե Բիլիբիո Էստիգարրիբիան** (, ), արգենտինական ծագումով հայ ֆուտբոլային պաշտպան է, ով հանդես է եկել Հայաստանի ֆուտբոլի ազգային հավաքականում 2002-2003 թվականներին։

## Կարիերա
Խոսե Անդրե Բիլիբիոն ծնվել և մեծացել է Արգենտինայում։ Այդ երկրում էլ սկսել է իր ֆուտբոլային կարիերան։ Իր բարձր հասակի և գրագետ խաղի համար 2000-ականների սկզբին ֆուտբոլիստը հրավիրվել է Հայաստանի ֆուտբոլի ազգային հավաքական, որն այդ տարիներին բարձրահասակ և տեխնիկապես գրագետ պաշտպանների պակաս ուներ։ Խոսե Անդրե Բիլիբիոն 2002 թվականին ընդգրկվել է Հայաստանի հավաքականի և «Փյունիկ»-ի ֆուտբոլիստների լավագույն եռյակում։

## Ազգային հավաքականի ելույթների վիճակագրություն

## Ծանոթագրություններ

Կատեգորիա:Տղամարդկանց ֆուտբոլի պաշտպաններ
Կատեգորիա:Հայաստանի հավաքականի ֆուտբոլիստներ
Կատեգորիա:Ֆերո Կարիլ Օեստեի ֆուտբոլիստներ
Կատեգորիա:Արարատի ֆուտբոլիստներ
Կատեգորիա:Փյունիկի ֆուտբոլիստներ
Բալեպ Բա Նդումբուկ

**Բալեպ Բա Նդումբուկ** (, ,  (անձնական տվյալների իսկությունը վիճարկելի է)), կամերունյան ծագումով կիսապաշտպան, որը 2003-2004 թվականներին հանդես է եկել Հայաստանի պատանեկան ու ազգային հավաքականների և «Փյունիկ» ակումբի կազմում։ 2004 թվականին ֆուտբոլիստը հեռացվել է Հայաստանի հավաքականից և «Փյունիկ»-ից՝ անձնական տվյալները կեղծելու և ավելի երիտասարդ տարիքով ներկայանալու համար։

## Կարիերա
Բալեպ Բա Նդումբուկը բարձր գնահատականի է արժանացել իր Հայաստանյան կարիերայի վաղ շրջանում։  Ֆուտբոլիստը դարձել է Հայաստանի ֆուտբոլի առաջնություններում գոլ հեղինակած ամենաերիտասարդ ֆուտբոլիստներից մեկը։ Սակայն այդ ցուցանիշը չեղյալ է հայտարարվել, քանի որ ֆուտբոլիստը կեղծ ծննդականով էր ներկայանում։

## Անձնական տվյալների կեղծում
2004-2005 թվականներին Հայաստանում հանդես եկող կամերունյան ծագումով 3 ֆուտբոլիստների՝ դարպասապահ Ապուլա Բետեի և կիսապաշտպաններ Կառլ Լոմբեի ու Բալեպ Բա Նդումբուկի իրական տարիքի կեղծման շուրջ ծավալվել է սկանդալ։ Այդ սկանդալից հետո երեք ֆուտբոլիստները լքել են Հայաստանը։ Բալեպ Բա Նդումբուկի հետագա կյանքի և կարիերայի վերաբերյալ տեղեկություններ չկան։

## Ծանոթագրություններ

 

Կատեգորիա:Կամերունցի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Մեդիո Կամպիդանո

**Մեդիո Կամպիդանո** (), (), գավառ Իտալիայի Սարդինիա ինքնավար մարզում։ Մեդիո Կամպիդանոյի տարածքը 1517.34  քառ. կմ է։ Ըստ 2015 թվականի տվյալների ընդհանուր բնակչությունը կազմում է 100141 մարդ, իսկ մեկ քառ. կմ-ում խտությունը հասնում է 66-ի։ Ունեցել է երկու գլխավոր քաղաքներ՝  Վիլլաչիդրոն և Սանլուրին, 14245 ու 8543 բնակիչներով։ Մեդիո Կամպիդանո գավառը կազմավորվել է 2005 թվականին՝ ստորաբաժանվելով Կալիարի գավառից։ Գավառում կան 28 կոմունաներ, նախագահը Ֆուլվիո Տոկկոն է։

Գավառի Բարումինի կոմունայում է գտնվում նուրագիկական քաղաքակրթության  Սու Նուրակսի հնագիտական վայրը, որը 1997 թվականին ընդգրկվել է ՅՈՒՆԵՍԿՕ-ի Համաշխարհային ժառանգության օբյեկտների ցանկում։

2016 թվականին Մեդիո Կամպիդանոն ընդգրկվել է Հարավային Սարդինիա գավառի կազմում վերջինիս Տարածաշրջանային խորհրդի կողմից։

## Պատմություն
Գավառի հիմնադրումը հայտարարվեց 2001 թվականին Սարդինիա ինքնավար մարզում, սակայն այն պաշտոնապես ձևավորվեց 2005 թվականի մայիսին՝ ստորաբաժանվելով Կալիարի պրովինցիայի տարածքից։ 2012 թվականի մայիսի 6-ին տեղի ունեցավ Սարդինիայի տարածաշրջանային հանրաքվեն որոշ մարզերի վերացման և մի շարք այլ հարցերի վերաբերյալ։ Սարդինիայի որոշ մարզերի վերափոխման կամ վերացման առաջարկը հաստատվեց 2012 թվականի մայիսի 24-ին Սարդինիայի Տարածաշրջանային Խորհրդի կողմից։ Ըստ այդմ Մեդիո Կամպիդանո պրովինցիային հանձնարարվել էր ստեղծել նոր վարչական մարմին կամ լուծարվել 2013 թվականի մարտի 1-ին, սակայն սահմանադրական փոփոխությունների այս ժամկետը երկարացվել է մինչև 2013 թվականի հուլիսի 1-ը։ Հետագայում ձևավորվեց նոր վարչական մարմին։

## Աշխարհագրություն
Գավառը գտնվում է Սարդինիայի կղզու արևմտյան կողմում՝ Միջերկրական ծովի ափին։ Այն հյուսիսում սահմանակից է Օրիստանոյին, արևելքից Կալիարիին, իսկ հարավից՝ Կարբոնիա-Իգլեզիասին ու Կալիարիին։ Մեդիո Կամպիդանոյի տարածքը կազմում է 1,516 քառ․ կմ, ողջ կղզու 6.3 %-ը։ Բաժանված է 28 մունիցիպալիտետների։ Մայրաքաղաքներից Սանլուրին արևելքում է, իսկ Վիլլաչիդրոն՝ հարավում։ Շրջակա միջավայրը բազմազան է լեռներով, բլուրներով, հարթավայրերով ու ափամերձ հատվածներով։ Պրովինցիան կղզու ամենախաղաղ բնակեցված վայրերից է և դրա համար էլ վաստակել է «Կանաչ գավառ» անունը։

Հանքարդյունաբերությունն այստեղ սկսել է զարգանալ 19-րդ դարում, խոշոր կապարի, պղնձի և արծաթի պահուստների շնորհիվ, սակայն Երկրորդ համաշխարհային պատերազմից հետո արդյունաբերությունը դարձավ ոչ տնտեսաիրավական, և այն ամենը, ինչ հիմա մնացել է, արդյունաբերական ժառանգությունն է։ Ավելի բարձր լեռնային շրջաններում աճեցնում են ձիթապտուղ, խաղող, նաև զբաղվում են անասնապահությամբ՝ բուծում են ոչխար։ Կամպիդանոյի դաշտավայրը օգտագործվում է բրնձի, եգիպտացորենի և ցորենի մշակման ու արտադրման համար։

## Պատկերասրահ

Furtei01.jpg
Barumini-Pano 10.JPG
Panorama di Gesturi visto dalla Giara.JPG
Guspini visto da Arbus.jpg


## Ծանոթագրություններ

Կատեգորիա:Իտալիայի գավառներ
Կատեգորիա:Իտալիայի վարչական բաժանում
Հին Լվով

**Լվով քաղաքի պատմական կենտրոն** կամ **Հին Լվով** ( կամ ), Ուկրաինայի Լվով քաղաքի պատմական կենտրոնը, որը ընդգրկված է ՅՈւՆԵՍԿՕ-ի Համաշխարհային ժառանգության ցանկի մեջ։ Հին Լվովը այս կարգավիճակը ստացել է 1998 թվականի նոյեմբերի 30-ից դեկտեմբերի 5-ը ընկած ժամանակահատվածում Ճապոնիայի Կիոտո քաղաքում կայացած ՅՈւՆԵՍԿՕ-ի Համաշխարհային ժառանգության 22-րդ նստաշրջանի ժամանակ։

Ընտրող կոմիտեն որպես հավելում նշել է, որ օբյեկտը համապատասխանել է բոլոր չափանիշներին՝ ընդգծելով հետևյալը․
* Լվովի ճարտարապետությունը Արևելյան Եվրոպայի, ինչպես նաև Իտալիայի ու Գերմանիայի ճարտարապետությունների և գեղարվեստական ավանդույթների համադրության վառ օրինակ է։
* Լվովի քաղաքական և առևտրային նշանակությունը միշտ իր կողմն է ձգել բազմազան էնթիկ խմբերի, որոնք հանդիսանում են տարբեր մշակույթների և կրոնական ավանդույթների կրողներ։ Նրանք ձևավորել են քաղաքային բազմազան և միմյանց հետ փոխկապակցված համայնքներ, որի վառ ապացույցը քաղաքային ճարտարապետության բնապատկերն է։

Լվովի պատմական կենտրոնը զբաղեցնում է շուրջ 120 հեկտար տարածք և ընդգրկում է քաղաքի հին ռուսական, միջնադարյան հատվածը։ Այստեղ է գտնվում նաև Սուրբ Գևորգի հոյակերտ տաճարը, որն իր մեջ ընդգրկում է ուկրաինական ճարտարապետության բոլոր գծերը։ Հին քաղաքում են գտնվում նաև բազմաթիվ մշակութային հուշարձաններ, որոնց պահպանության գործը վստահված է Ուկրաինայի Հանրապետության տարածաշրջանային շինարարության և մշակույթի նախարարություններին։ Հուշարձանների վերակառուցումները, բիզնես կենտրոնների հիմնումը, նոր շենքերի ավելացումը տարեց տարի փոխում է կենտրոնի պատմական տեսքը։ Հենց այս հանգամանքների արդյունքում էլ ՅՈւՆԵՍԿՕ-ն մտավախություն է հայտնել, որ Լվովի հին քաղաքը կարող է դուրս գալ Համաշխարհային ժառանգության ցանկից։

Լվովի նոր գլխավոր պլանի համաձայն, քաղաքի պատմական մասի տրանսպորտային հասանելիությունը, հատկապես Սրեդմեստում, պետք է սահմանափակվի։

## Տես նաև
* Լվովի հայկական վանք
* Ուկրաինայում ՅՈՒՆԵՍԿՕ-ի Համաշխարհային ժառանգության օբյեկտների ցանկ

## Ծանոթագրություններ

## Արտաքին հղումներ
* (Ուկրաիներեն) Description at the website of the Institute of History of the NANU
* Mayor of Lviv Sadovy wants the sanctuary to be discontinued (ZIK May 17, 2010)
* The city council is unaware of the sanctuary (ZIK February 1, 2011)
* Illustrated map of the city 
* Description of the World Heritage site

Կատեգորիա:Լվովի պատմություն
Կատեգորիա:Համաշխարհային ժառանգություն Ուկրաինայում
Էնն Սոֆի Ռևենթլոու

**Էնն Սոֆի Ռևենթլոու** (, ), դանիացի թագավոր Ֆրեդերիկ 4-րդի երկրորդ կինը։

Դանիացի կանցլեր, կոմս Կոնրադ ֆոն Ռևենթլոուի և նրա երկրորդ կնոջ՝ Սոֆի Ամալի Հանի դուստրը։

## Կյանք
1711 թվականին, դիմակահանդեսի ժամանակ ծանոթացել է թագավորի հետ, ով նրանից 22 տարով մեծ էր։ 1712 թվականի հունիսի 26-ին առևանգել է 19-ամյա Էնն Սոֆի ֆոն Ռևենթլոյին Կլաուսհոլմ ամրոցից և գաղտնի ամուսնացել նրա հետ Սկաններբորգում։ Նրան պարգևել է Շլեզվիգի դքսուհու տիտղոս։ 1721 թվականի ապրիլի 4-ին թագուհի Լուիզա Մակլենբուրգցու մահից մի քանի օր անց, Էնն Սոֆիի և Ֆրեդերիկ 4-րդի ամուսնությունը պաշտոնապես ճանաչվել է, իսկ նույն թվականի  ապրիլի 16-ին  նա թագադրվել է։ Էնն Սոֆի Ռևենթլոուն դանիացի առաջին թագուհին է, ով ծագումով թագավորական ընտանիքից չէր։ Ամուսնությունը տարաձայնություն առաջացրեց դանիական թագավորական ընտանիքում. թագաժառանգ արքայազն՝ Կրիստիանը ատում էր խորթ մորը, արքայազն Կառլը և արքայադուստր Սոֆիա Գեդվիգը, Ֆրեդերիկ 4-րդի քույրն ու եղբայրը լքեցին Կոպենհագենը։ Էնն Սոֆիի ընտանիքը, քաղաքական նշանակալի ազդեցություն ուներ։ 1730 թվականին թագավորի մահից հետո, Էնն Սոֆին արտաքսվել է Կոպենհագենից և մահացել Կլաուսհոլմի կալվածքում։

## Երեխաներ
Ֆրեդերիկի հետ ամուսնության ընթացքում Էնն Սոֆին ծնել է երեք երեխա, նրանք բոլորը մահացել են վաղ տարիքում։ 
* Քրիստինա Ամալյա (1723 թվականի հոկտեմբերի 23 - 1724 թվականի հունվարի 7)
* Ֆրեդերիկ Քրիստիան (1726 թվականի հունիսի 1 -1727 թվականի մայիսի 15)
* Կառլ ( 1728 թվականի փետրվարի 16 - 1729 թվականի հունիսի 8)

## Ծանոթագրություններ

## Գրականություն
* Анна София Ревентлов в Датском биографическом словаре
Քիրսթի Սփարբոե

**Քրիսթի Սփարբոե** (, ), նորվեգացի երգչուհի և դերասանուհի։ Նրա երաժշտական կարիերայի մեծ մասը կապված է Եվրատեսիլ երգի մրցույթի հետ, որին երեք անգամ մասնակցել է, սակայն հաջողության չի հասել։

## Կարիերա
Քրիսթին առաջին անգամ Եվրատեսիլ մրցույթին մասնակցել է 1965 թվականին, երբ 19 տարեկան էր։ «Karusell» երգը, որը նա կատարել է զբաղեցրել է 13-րդ հորիզոնականը։ 1966 թվականին երգչուհին կրկին է մասնակցել Եվրատեսիլի նորվեգական ընտրական մրցույթին («Melodi Grand Prix»), բայց զբաղեցրել է 2-րդ հորիզոնականը։ Սակայն հաջորդ տարի նա նորից է մասնակցում Եվրատեսիլին՝ «Dukkemann» երգով, և զբաղեցնում 14-րդ հորիզոնականը (17 հնարավորներից)։

1968 թվականին նորից է մասնակցում ազգային ընտրական մրցույթին, բայց որակազրկվում է, քանի որ մրցույթի ժամանակ կատարել էր Քլիֆ Ռիչարդ հայտնի «Summer Holiday» երգի քավր տարբերակը։ Հաջորդ տարի ընտրական փուլում հաղթում է  «Oj, oj, oj, så glad jeg skal bli» երգով, բայց մրցույթի ժամանակ 1 միավոր է ստանում և զբաղեցնում վերջին հորիզոնականը։

Քանի որ 1970 թվականին Նորվեգիան հրաժարվում է մասնակցել Եվրատեսիլ մրցույթին, Քրիսթի Սփարբոեն մասնակցում է Գերմանիայի ընտրական մրցույթին, «Pierre Der Clochard» երգով, բայց զբաղեցնում է չորրորդ հորիզոնականը։

1980 թվականին BBC ալիքով վարում է «Jon, Brian, Kirsti and Jon» կատակերգական շոուն։ Հետագայում երգչուհին իր երաժշտական կարիերան հաջողությամբ շարունակում է Գերմանիայում, իսկ որոշ ժամանակ անց նրա  «Ein Student Aus Uppsala» երգը դառնում է Շվեցիայի Ուփսալա քաղաքի համալսարանի ոչ պաշտոնական հիմնը։

## Ծանոթագրություններ

## Արտաքին հղումներ
* 

Կատեգորիա:Նորվեգացի դերասանուհիներ
Կատեգորիա:Նորվեգացի երգչուհիներ
Լայլա Մագգա

**Լայլա Մագգա** (, , ), մանկական գրող, գրում է հարավսաամերեն լեզվով, ուսուցիչ և բառարանագիր, պարգևատրվել է Հյուսիսային երկրների «Gollegiella» հեղինակավոր մրցանակով (2010) սամերեն լեզվի պահպանման և զարգացման գործում ոնեցած ներդրման համար։

## Կենսագրություն
Ծնվել է 1942 թվականի նոյեմբերի 4-ին, Շվեդիայի Օրե կոմունայի Կալի տեղանքում, եղջերվապահներ Գուստավ Մաթսոնի (Gustaf Edvard Mattson, 1897-1973) և Էլինա Լարսոնի (Elin Margareta Larsson, 1887-1973) ընտանիքում։

Սովորել է Օսլոյի համալսարանում, որտեղ ստացել է հարավսասմերենի ուսուցչի որակավորում։

1984 թվականին հրապարակել է իր առաջին գիրքը՝«Maahke ryöknie», այնուհետև մի շարք մանկական գրքեր, բառարաններ և դասագրքեր։

1993 թվականին, լեզվաբան Կնուտ Բերգսլանդի հետ համատեղ հրապարակել են «Åarjelsaemiendaaroen baakoegaerja/Sydsamisk-norsk ordbok» (հարավսաամերեն-նորվեգերեն բառարան), իսկ ավելի ուշ մանկական գրքերի շարք, և նորվեգերեն-հարավսաամերեն բառարան։

2010 թվականին պարգևատրվել է Հյուսիսային երկրների «Gollegiella» մրցանակով։ Այժմ ամուսնու՝ Ուլե Մագգայի հետ աշխատում է Աստվածաշնչի հարավսաամերեն թարգմանությամբ, գրում է հարավսաամերենի քերականությունը։

Ապրում է Կյոտուկեյնում, Նորվեգիայում։

## Մատենագիտություն
* Åarjelsaemien-daaroen baakoegærja Sydsamisk-norsk ordbok. Iđut 1993. Bokhylla (вместе с Bergsland, Knut)
* Govne-boetske / saemiegielese. 1984. Tana: Jår’galæd’dji
* Maahke ryöknie = Máhtte rehkenasta Tana: Jår’galæd’dji. 1984
* Daate lea Piere Tana: Jår’galæd’dji. 1984
* Norsk-sydsamisk ordbok - Daaroen-åarjelsaemien baakoegærja. Iđut 2009.
* Sørsamisk grammatikk. Davvi Girji 2012 (Ուլե Մագգայի հետ միասին)

## Ծանոթագրություններ

Կատեգորիա:Նորվեգացի գրողներ
Կատեգորիա:Նորվեգացի բառարանագիրներ
Կատեգորիա:Նորվեգացի մանկագիրներ
Կատեգորիա:Օսլոյի համալսարանի շրջանավարտներ
Կատեգորիա:Նորվեգացի կին գրողներ
Կատեգորիա:Նորվեգացի մանկավարժներ
Կատեգորիա:Դասագրքերի հեղինակներ
Կատեգորիա:Նորվեգացի թարգմանիչներ
Սոֆյա Պոմերանիացի

[thumb|[Գոթորպ ամրոցը 2006 թվականի վերանորոգումից հետո]]

**Սոֆյա Պոմերանիացի** (, ), Պոմերենիայի արքայադուստր, Դանիայի և Նորվեգիայի թագուհի,  Շլեզվիգ-Հոլշտայն-Գոթորպեայի դքսուհի։

## Կենսագրություն
Սոֆյան Պոմերանիայի դուքս Բոգուսլավ X Մեծի և Լեհաստանի թագավոր Կազեմիր IV-ի դստեր, արքայադուստր  Աննայի ավագ դուստրն է։

1518 թվականի հոկտեմբերի 9-ին Սոֆյան Շլեզվիգում ամուսնացավ սգի մեջ գտնվող Ֆրեդերիկ I-ի հետ, ով չորրորդ որդին էր Դանիայի թագավոր Քրիստիան I-ի և Դորոթեա Բրանդենբուրգացու։ 1525 թվականի օգոստոսի 13-ին  Կոպենհագենում տեղի ունեցավ նրա թագադրումը, որպես Դանիայի թագուհի։ 1533 թվականին նա դարձավ այրի և տեղափոխվեց Գոթորպ ամրոց իր երեխաների հետ, սպասելով նոր թագավորի ընտրության արդյունքներին։ 1533–ից մինչև 1536 թվականները նրա կալվածքները բռնագրավվեցին։ 1538 թվականին նոր թագավորը խնդրեց նրան թողնել Գոթորպը, ծախսերի պատճառով և ապրել Կիելում։ 1568 թվականին Սոֆիան մահացավ և թաղվեց Շլեզվիգի տաճարում։

## Զավակներ
* Յոհանն (1521−1580), Շլեզվիգ-Հոլշտայն-Հեդերսլեվայի դուքս
* Ելիզավետա (1524−1586), ամուսնացած է եղել դուքս Մագնուս III Մեկլենբուրգ-Շվերինսկացու, այնուհետև դուքս Ուլրիխ III Մեկլենբուրգ-Գյուստրովացու հետ,
* Ադոլֆ (1526−1586), Շլեզվիգ-Հոլշտայն-Գոթորպեայի դուքս, ամուսնացած է եղել Քրիստինա Հեսսենացու հետ,
* Աննա (1527−1535)
* Դորոթեա (1528−1575), ամուսնացած է եղել դուքս Քրիստոֆ Մեկլենբուրգացու հետ,
* Ֆրեդերիկ (1532−1556), Հիլդեսհայմի և Շլեզվիգի եպիսկոպոս։

## Տոհմածառ



## Ծանոթագրություններ

## Գրականություն
* *Politikens bog om Danske monarker*, af Benito Scocozza, 1997
* *Danske dronninger i tusind år*, af Steffen Heiberg, 2000

## Արտաքին հղումներ
* Dansk biografisk Lexikon / XVI. Bind. Skarpenberg - Sveistrup (in Danish)
Մոնա Լյոսետ

**Մոնա Լյոսետ** (, ), նորվեգացի լեռնադահուկիստ, 2010 և 2014 թվականների Օլիմպիական խաղերի մասնակից։ Ելույթ չի ունենում 2014 թվականից։ Լեռնադահուկիստ Լենե Լյոսետի և Նինի Լյոսետի քույրը։ Ծնվել է 1983 թվականի օգոստոսի 28-ին, Օլեսունում։

## Կարիերա
Լյոսետը 2009 թվականին մասնակցել է Աշխարհի գավաթին, 2009-ի հունվարին առաջին անգամ հայտնվել է աշխարհի գավաթի լավագույնների շարքում։ Այսօրվա դրությամբ 7 անգամ հայտնվել  է լավագույն երեքի շարքում ՝ Աշխարհի գավաթում, 4 անգամ սլալոմ ձևում, 2 անգամ մեծ սլալոմ ձևում։ 

2010 թվականին Վանկուվերում տեղի ունեցած  Օլիմպիադայում  մեկնարկել լեռնադահուկաին սպորտ  չորս ձևերում, համակցություն ձևում գրավել է  3-րդ տեղը, սուպեր հսկա ձևում 21-րդ տեղը, մեծ սլալոմում  և սլալոմում չի հասել եզրափակչին։

Իր կարիերայի ընթացքում  ընդամենը մեկ անգամ է մասնակցել աշխարհի առաջնությանը՝ 2009 թվականին, մեկնարկել է սլալոմ ձևում, բայց  չի հասել եզրափակչին։

Օգտագործում է Voelkl ընկերության արտադրած դահուկները։

## Եվրոպայի առաջնություն

## Ծանոթագրություններ

## Արտաքին հղումներ
* Լյոսետ քույրերի կայքը 
* Մոնա Լյոսետ
* Մոնա Լյոսետ 

Կատեգորիա:2010 ձմեռային օլիմպիական խաղերի լեռնադահուկորդուհիներ
Կատեգորիա:2014 ձմեռային օլիմպիական խաղերի լեռնադահուկորդուհիներ
Կատեգորիա:Մարզիկներ այբբենական կարգով
Կատեգորիա:Նորվեգացի լեռնադահուկորդուհիներ
Կատեգորիա:Նորվեգիայի օլիմպիական լեռնադահուկորդուհիներ
Rise Like a Phoenix

**Rise Like a Phoenix**, ավստրիացի փոփ երգչուհի Թոմաս Նուվիրթի (առավել հայտնի է որպես Կոնչիտա Վուրստ) կատարմամբ երգ, որով նա ներկայացրել է Ավստրիան Եվրատեսիլ 2014 երգի մրցույթում և ճանաչվել հաղթող։

## Տեղեկատվություն
Երգն ընտրվել է 2014 թվականի մարտի 18-ին ներքին ընտրության արդյունքում։ Կոնչիտան այս երգով ներկայացրել է Ավստրիան Եվրատեսիլ 2014 երգի մրցույթում, որը տեղի է ունեցել Դանիայի մայրաքաղաք Կոպենհագենում։ Այս երգի շնորհիվ Կոնչիտա Վուրստը կարողացել է հաղթանակ պարգևել իր երկրին։

Շատերը նշում են, որ երգը նմանություն ունի Ջեյմս Բոնդի ֆիլմերի սաունթրեքի հետ։

Կոնչիտա Վուրստի «Rise Like a Phoenix» երգի մի քանի տարբերակներ հայտնվել են համացանցում։

## Երգացանկ

## Դիրք շքերթներում
2014 թվականի մայիսի 24-ի դրությամբ

## Թողարկվել է

## Ծանոթագրություններ

Կատեգորիա:2014 երգեր
Կատեգորիա:Եվրատեսիլ 2014 երգի մրցույթի երգեր
Կատեգորիա:Եվրատեսիլ երգի մրցույթում հաղթած երգեր
Կատեգորիա:Երգեր այբբենական կարգով
Կատեգորիա:Փոփ երգեր
Էդվարդ Դանիելյան

**Էդվարդ Գալուստի Դանիելյան** (), հայ պատմաբան, պատմական գիտությունների թեկնածու, դոցենտ։

## Կենսագրություն
Ծնվել է 1952 թ. ապրիլի 1-ին ՀԽՍՀ Նաիրիի շրջանի Եղվարդ քաղաքում։ 1969 թվականին ավարտել է Երևանի Պեյո Յավորովի անվան թիվ 131 միջնակարգ դպրոցը։ 1972-1977 թվականներին ուսանել է Երևանի պետական համալսարանի Պատմության ֆակուլտետում։ Այնուհետև աշխատել է ԵՊՀ ՈՒԳՀԱ-ի խորհրդում որպես ավագ տեսուչ, ապա ԵՊՀ Պատմության ֆակուլտետի Հայոց պատմության ամբիոնի ավագ լաբորանտ։ 1981 թվականից դասավանդել է ԵՊՀ տարբեր ֆակուլտետներում։ 1984-1988 թվականներին ուսանել է Երևանի պետական համալսարանի Պատմության ֆակուլտետի ասպիրանտուրայում Հայոց պատմություն մասնագիտությամբ։ 1988 թվականից գործուն մասնակցություն է ունեցել Արցախյան շարժմանը, եղել գաղտնի կոմիտեի անդամ։ 1996 թվականին պաշտպանել է թեկնածուական ատենախոսություն «Անդրկովկասում ապաստանած արևմտահայ գաղթականությունը 1914-1922 թվականներին» թեմայով։ Ստացել է դոցենտի գիտական կոչում։ 1981-2016 թվականներին դասավանդել է ԵՊՀ Պատմության ֆակուլտետի Հայոց պատմության ամբիոնում։ Էդվարդ Դանիելյանը երկարատև ծանր հիվանդությունից հետո մահացել է 2016 թ. հուլիսի 15-ին։

## Երկեր
* The Armenian genocide 1894-1922, Yerevan, 2005.

## Գրականություն
* Երևանի պետական համալսարանի 90-ամյա պատմության ֆակուլտետը, խմբ. Էդիկ Մինասյան, Երևան, ԵՊՀ, 2009, էջ 204։

## Ծանոթագրություններ

Կատեգորիա:Հայ պատմաբաններ
Կատեգորիա:Պատմական գիտությունների թեկնածուներ
Կատեգորիա:Եղվարդ քաղաքում ծնվածներ
Կատեգորիա:ԵՊՀ շրջանավարտներ
Ֆարհանդա

**Ֆարհանդա**, լեռնագագաթ Թուրքիայի արևելքում, Բաթմանի մարզում, Հայկական լեռնաշխարհում, Սասունի լեռներում, Սասունի Խիանքի գավառակում։։

## Ծանոթագրություններ

Կատեգորիա:Բաթմանի մարզի լեռներ
Կատեգորիա:Բիթլիսի լեռնաշղթա
ԲՐԻԿՍ երկրների առաջնորդների ցանկ

«**ԲՐԻԿՍ**» կազմակերպության անդամ-երկրների պետական կամ կառավարական առաջնորդների ցանկ, որոնք ներկայացնում էին իրենց երկիրը 2009 թվականից՝ ԲՐԻԿՍ-ի յուրաքանչյուր գագաթաժողովին։ Խումբը բաղկացած է հինգ երկրներից՝ Բրազիլիա, Ռուսաստան, Հնդկաստան, Չինաստան և Հարավային Աֆրիկա։ ԲՐԻԿՍ-ը ամեն տարի անցկացնում է գագաթաժողով, որտեղ ներկա են գտնվում բոլոր պետական կամ կառավարական առաջնորդները։ Ամեն տարի կառավարությունների ղեկավարները հերթով ստանձնում են նախագահի պաշտոնը, որոնց գործառույթի մեջ է մտնում հաստատել օրակարգը։ Նաև երկիրը, որը ներկայացնում է նախագահը, նույն տարում ընդունում է կազմակերպության գագաթնաժողովը։

Խումբը ի սկզբանե ստեղծվել է որպես ԲՐԻԿ (Բրազիլիա, Ռուսաստան, Հնդկաստան, Չինաստան)։ Խմբի ստեղծման երրորդ տարում (2011 թ.) նրան է միացել Հարավային Աֆրիկան, դրանով իսկ ձևավորելով ԲՐԻԿՍ-ը։

Ցանկում ներկայացված տվյալները դասավորված են ըստ ԲՐԻԿՍ-ի գագաթնաժողովների անցկացման կարգով։

## Ծանոթագրություններ

Կատեգորիա:ԲՐԻԿՍ
Կատեգորիա:Քաղաքական գործիչների ցանկեր
Ֆարմաշ

**Ֆարմաշ**, լեռնագագաթ Արցախում, Փոքր Կովկաս լեռնահամարգում, Զանգեզուրի լեռնաշղթայում, Մեծ Ալագյոլ լճից 25 կմ հարավ-արևելք, Թարթառ գետի ակունքների շրջանում։

## Ծանոթագրություններ

Կատեգորիա:Արցախի լեռնագագաթներ
Ռիկիսա Բիրգերսդոթթեր

**Ռիկիսա Բիրգերսդոթթեր** (, ), Բիրգեր Յառլայի աղջիկը, նորվեգիայի թագուհին, ավելի ուշ Մեկլենբուրգում ՝ Վերլեի և Գյուստրովի իշխանուհին։

Ռիկիսան Շվեդիայի ռեգենտ Բիրգեր Յառլայի և նրա կնոջ Ինգեբոր Էրիկսդոթթերի ավագ դուստրն է։  Համարվում է շվեդ թագավոր Վալդեմար Բիրգերսսոնի և Մագնուս I-ի քույրը։ Ռիկիսաի ամուսնությունը նորվեգական աթոռի ժառանգորդ Հակոն Հակոնսսոնի հետ պետք է ամրապնդեր շվեդ ռեգենտ Բիրգեր Յառլայի ազդեցությունը նորվեգիայում։ Նախքան ամուսնությունը, Հակոնը հռչակվել էր արքայական աթոռի իրավահաջորդը, և 1240 թվականից նա դառնում է իր հոր ուղեկիցը։

Ռիկիսան ամուսնությունից հետ ստանում է թագուհու տիտղոս և մեծ ազդեցություն ունենում նորվեգիայում, նրա ազդեցությունը էլ ավելի է մեծանում որդու՝ Սվերրե  Հակոնսսոնի  (1252—1261) ծնվելուց հետո, և նա ծնվելուց հետո ստանում է «Սվերրե յունկեր» տիտղոսը (ընդհում մինչև XIV դարը  յունկեր տիտղոսը տրվում էր միայն իշխող իշխանների որդիներին)։  Սվերրեն դաստիարակվել է Բերգգենի մոտ, և այդ պատճառով արքայական պալատը  եեկաարր ժամանակ եղել է այնտեղ։

1257 թվականին, ամուսնու մահից հետո, Ռիկիսան կորցրել է իր արտոնյալ դիրքը նորվեգիայում, թեև այնտեղ նրա տիրապետության տակ  մնացել էին զգալի ռեսուրսներ։ Թագավոր և աթոռակից դառնում է Հակոնի  եղբայր Հակոն IV-ը, սակկայն Ռիկիսան հետագայոում աակնկալում էր տեսնել իր  որդուն թագավորական աթոռին։ 1258 թվականին Ռիկիսան վերադառնում է Շվեդիա, իր հոր մոտ, բայց Սվերրեն մնում է Բերգենում, իր պապիկի ՝ Հակոն IV Ծեր-ի մոտ։ 1260-ից  1261 թվականների ձմռանը նա հենց այդտեղ էլ մահանում է։ Իսկ ավելի ուշ Ռիկիսան ամուսնանում է մեկլենբորգի իշխան Հենրիխ  I-ի հետ։

## Գրականություն
* Terje Bratberg: Rikitsa Birgersdatter в: ''Norsk biografisk leksikon''

## Ծանոթագրություններ

## Արտաքին հղումներ
* Ռիկիսա Բիրգերսդոթթեր
Սեզար Սեմփսոն

**Սեզար Սեմփսոն** (), ավստրիացի երգիչ, երգահան և մոդել։ Նա է ներկայացրել Ավստրիան Եվրատեսիլ 2018 երգի մրցույթում՝ "Nobody but You" երգով։

## Կյանքը և կարիերան
### Վաղ կյանք և կարիերայի սկիզբ
Սեմփսոնը ծնվել է Ավստրիայի Լինց քաղաքում։ Նա երկար տարիներ աշխատել է որպես սոցիալական աշխատող։ Երաժշտական տիրույթում նա կազմել է Symphonix International և Electric Church-ի երաժշտական ձևավորումների մի մասը։

### Եվրատեսիլ 2018 երգի մրցույթ
2017 թվականի դեկտեմբերի 5-ին նա հայտարարվել է որպես Եվրատեսիլ 2018 մրցույթում Ավստրիայի ներկայացուցիչ։ Նա կատարեց "Nobody but You" (Ոչ ոք, բացի քեզանից) երգը և մրցույթում գրավեց երրորդ տեղը։ Երգը գրվել է Բորիս Միլանովի և Սեբաստիան Արմանի կողմից։

## Սկավառակագրություն
### Սինգլներ

### Որպես հյուր ելույթներ

## Ծանոթագրություններ

Կատեգորիա:21-րդ դարի երգիչներ
Կատեգորիա:Ավստրալիացի մոդելներ
Կատեգորիա:Ավստրիայի մասնակիցները Եվրատեսիլ երգի մրցույթում
Կատեգորիա:Բուսակերներ
Կատեգորիա:Եվրատեսիլ 2018 երգի մրցույթի մասնակիցներ
Կատեգորիա:Մոդելներ այբբենական կարգով
Օտտավայի համալսարան

**Օտտավայի համալսարան** (), երկլեզու պետական հետազոտական համալսարան Օտտավայում։ Գլխավոր ճամբարը գտնվում է Սանդի Հիլ թաղամասում, Օտտավայի Ռիդո ջրանցքի հարևանությամբ Համալսարանը առաջարկում է մի շարք ուսումնական ծրագրեր, որոնք ղեկավարվում են տասը ֆակուլտետներով։ Օտտավայի համալսարանը աշխարհում ամենամեծ անգլերեն-ֆրանսերեն երկլեզու համալսարանն է։ U15- ի անդամ է, որը Կանադայի հետազոտական ինտենսիվ համալսարանների խումբ է::

Օտտավայի համալսարան սկզբում անվանվել է Բայթայի քոլեջը, 1848 թվականին Օտտավայի Կաթոլիկ առաջին եպիսկոպոս Ջոզեֆ Բրունո Գիգուսի կողմից։ Այն վերանվանվել է Օտտավայի քոլեջ 1861 թվականին և հինգ տարի անց ստացել համալսարանի կարգավիճակ արքայական կանոնադրությամբ։ 1889 թվականիի փետրվարի 5-ին համալսարանին շնորհվեց Հռոմի Պապ Լեո XIII- ի հովվական խարտիան, որը բարձրացրեց հաստատությունը դեպի հռոմեական համալսարան։ Համալսարանը վերակազմավորվեց 1965 թվականի հուլիսի 1-ին որպես կորպորատիվ, անկախ որևէ արտաքին մարմնից կամ կրոնական կազմակերպությունից։ Արդյունքում, քաղաքացիական և հովվական կանոնադրությունները պահպանվում էին նորաստեղծ Սուրբ Պոլի համալսարանում։ Քաղաքացիական ֆակուլտետների մնացած մասը պահպանվել է վերակազմակերպված համալսարանում։

Համալսարանը ընկրկում է ավելի քան 35000 բակալավրիատի և ավելի քան 6000 մագիստրատուրայի ուսանող։ Համալսարանն ունի ավելի քան 195000 շրջանավարտ։ Համալսարանի մարզական թիմերը հայտնի են որպես Gee-Gees եւ հանդիսանում են U Sports-ի անդամներ։

## Ծանոթագրություններ

Կատեգորիա:1848 հիմնադրված ուսումնական հաստատություններ
Կատեգորիա:Կանադայի համալսարաններ
Ելիզավետա Դանիացի (1485-1555)

**Ելիզավետա Դանիացի, Նորվեգացի, Շվեդ** (գերմ. Elisabeth von Dänemark, Norwegen und Schweden, ), Սկանդինավյան արքայադուստր, ամուսնանալով Իոհիմ I Նեստորի, Բրանդենբուրգի իշխանի հետ, դառնում է Բրանդենբուրգի իշխանուհին։ Նա Դանիայի, Նորվեգիայի, Շվեդիայի արքա Հանսի և Քրիստինա Սաքսոնացու դուստրն էր։

## Կենսագրություն
Երեխա ժամանակ, Ելիզավետան մոտ էր իր եղբոր՝ ապագա Արքան Քրիստիան II Դանիացու հետ։ Նա կարողանում էր կարդալ և գրել և՛ դանիերեն, և՛ գերմաներեն։ 1502թ․ ապրիլի 10-ին նա ամուսնացավ Իոհիմ I Նեստորի, Բրանդենբուրգի իշխանի հետ՝ կրկնակի ամուսնությամբ, որի ժամանակ ամուսնացան նաև նրա հորեղբայր՝ ապագա արքան Ֆրեդերիկ I Դանիացին և Ելիզավետայի ամուսնու քույրը՝ Աննա Բրանդենբուրգացին։ Իրենց ամուսնության առաջին 20 տարվա ընթացքում Ելիզավետան և Իոհիմը բավականին լավ հարաբերություններ ունեին, ապրում էին հարմոնիայի մեջ։ Նա հյուրընկալել է իր մորը 1507 թվականին, գնացել եղբոր՝ Քրիստիանի հարսանիքին 1515 թվականին, և հյուրընկալել վերջինիս 1523 թ.-ին։

Ռեֆորմացիայի շրջանում նրա ամուսինը Կաթոլիկ եկեղեցու հավատարիմ բռնազավթիչներից էր։

1535 թ.-ին նրա ամուսինը մահանում է։

Նրա որդու՝ Իոհիմ II Հեկտորի, Բրանդենբուրգի իշխանի ամուսնությունը Հեդվիգ Յագելլոնի հետ Ելիզավետային  չէր բավարարում։ Նրա անձնական մատուռում կաթոլիկ գործողություններ էին արվում Հեդվիգի համար, Այրի իշխանուհին նույնպես երջանիկ չէր, քանի որ Հեդվիգը գերմաներեն չէր կարողանում խոսել։

## Ժառանգները
Ելիզավետան ուներ 5 երեխա։
# Իոհիմ II Հեկտոր, Բրանդենբուրգի իշխան
# Աննա (1507–1567), 1524 թ.-ին ամուսնացել է Ալբերտ VII-ի, Մեքլենբուրգ-Գուստրովի դքսի հետ
# Ելիզավետա (1510–1558), 1525 թ.-ին ամուսնացել է Էրիկ I Բրանսվիկ-Կալենբերգացու հետ
# Մարգարեթ (1511–1577), 1530 թ.-ին ամուսնացել է Ջորջ I-ի, Պոմերանիայի դքսի հետ
# Ջոն (1513–1571), Բրանդենբուրգ-Կուստրինի մարկիզ

## Նախնիները



## Ծանոթագրություններ

Կատեգորիա:Թագավորների դուստրեր
Նախիջևանի թատերասերների թատրոն

**Նախիջևանի թատերասերների թատրոն**, գործել է 1870-ական թվականներից մինչև 1915 թվականը։ Ներկայացումները կազմակերպվել են հիմնականում Նախիջևան քաղաքի հայոց ուսումնարանների աշակերտ-աշակերտուհիների ուժերով։ Այստեղ բեմադրվել են «Շուշանիկ» (1875), «Պոլուիմպերիալ» (1884), «Արշակ Երկրորդ», «Ներսես Մեծ», «Համլետ» (հատվածներ),  «Կըռթ-կըռթ» (1890), «Գասպար ամի» (1892), «Դավաճանություն», «Գրչի մարդը», «Պեպո» (1912), «Չար ոգի» (1913), «Նշանվածներ», «Կանացի ցանցառություն» (1914) և այլ պիեսներ։ Մի շարք դերերում հանդես են եկել Գ. Բաբախանյանը, Մ. Ադամյանը, Ս. Գասպարբեկյանը, Գ. Աթաբեկյանը, Մ. Սարդարյանը, Հասմիկը, Պասրզյանը, Վ. Միրզոյանը, Ս. Գասպարյանը, Ս. Մխիթարյանը, Մ. Մոսեյանը և ուրիշներ։ 1910 թվականի մարտի 13-ի Նախիջևանի Հայոց դպրոցի դահլիճում դերասան Աբրահամյանը բեմադրել է նաեւ «Երկու հիսնապետ» 3 գործողությամբ (թարգմանությունը ֆրանսերենից) դրաման, որտեղ Գուլհելմի դերը կատարել է Աբրահամյանը, տիկին Սոֆիայինը՝ Ս. Գասպարբեկյանը, դուստր Լարետայինը՝ օրիորդ Պարզյանը։

## Ծանոթագրություններ

Կատեգորիա:Թատրոն
Ֆաբիան Բենկո

**Ֆաբիան Բենկո** (, ), գերմանացի պրոֆեսիոնալ ֆուտբոլիստ։ Ներկայումս հանդես է գալիս ԼԱՍԿ Լինցի կազմում։ Խաղում է կիսապաշտպանի դիրքում։

## Ակումբային կարիերա
### Բավարիա Մյունխեն
Բենկոն Բավարիայի ակադեմիային է միացել 2005 թվականին՝ 7 տարեկան հասակում։ Իր առաջին պրոֆեսիոնալ պայմանագիրը կնքեց 2015 թվականի սեպտեմբերի 3-ին՝ նախատեսված մինչև 2018 թվականը։ 2015 թվականի դեկտեմբերի 12-ին Բենկոն հայտավորվեց Բավարիայի կազմում՝ Չեմպիոնների Լիգայի Դինամո Զագրեբի դեմ խաղի համար։ Այս խաղում նա խաղադաշտ դուրս չեկավ, սակայն դուրս գալու դեպքում կդառնար պատմության ամենաերիտասարդ ֆուտբոլիստը, ով հանդես է եկել Չեմպիոնների Լիգայում։ 2016 թվականի հունվարին Բենկոն մասնակցեց Բավարիայի ընկերական հանդիպումներին Դոհայում։ Իր պրոֆեսիոնալ դեբյուտը գերմանացին նշեց 2016 թվականի օգոստոսի 19-ին՝ Գերմանիայի գավաթի Կառլ Ցեյսի դեմ խաղում։ Բավարիայի առաջին թիմի կազմում Բենկոն անցկացրեց միայն 1 հանդիպում։

### ԼԱՍԿ Լինց
2018 թվականի հունիսի 5-ին Բենկոն անվճար տրանսֆերով տեղափոխվեց ԼԱՍԿ Լինց՝ ակումբի հետ կնքելով 3 տարվա պայմանագիր։ Իր դեբյուտը ակումբի կազմում նշեց հուլիսի 20-ին՝ Ավստրիայի գավաթի Հերթա Վելսի դեմ խաղում։ Առաջին հանդիպումը Ավստրիայի Բունդելսիգայում անցկացրեց հուլիսի 29-ին՝ փոխարինման մտնելով Ռեդ Բուլ Զալցբուրգի դեմ խաղում։ Իր դեբյուտը եվրոպական առաջնություններում նշեց օգոստոսի 2-ին՝ Եվրոպայի Լիգայի որակավորման երկրորդ փուլի Լիլեստրյոմի դեմ խաղում։

## Միջազգային կարիերա
Բենկոյի ծնողները խորվաթ են, և նա իրավունք ունի հանդես գալ Խորվաթիայի ազգային հավաքականում։ Իր դեբյուտը Գերմանիայի մինչև 17 տարեկանների հավաքականում Բենկոն նշել է 2014 թվականին։ 2016 թվականի սեպտեմբերին Խորվաթիայի ֆուտբոլի ասոցիացիան հաստատեց, որ Բենկոն ընտրել է Խորվաթիայի հավաքականը։

## Կարիերայի վիճակագրություն
### Ակումբային վիճակագրություն
*2019 թվականի նոյեմբերի 18-ի դրությամբ*

## Նվաճումներ
### Ակումբային
**Բավարիա Մյունխեն**

*Բունդեսլիգա. 2016–17

## Ծանոթագրություններ

## Արտաքին հղումներ
* Բենկոյի պաշտոնական Ինստագրամի էջը
* Բենկոն transfermarkt-ում
* Բենկոն soccerbase.com-ում
* Բենկոն WhoScored.com կայքում
* Բենկոն ՈՒԵՖԱ-ի պաշտոնական կայքում

Կատեգորիա:Բավարիա Մյունխենի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գերմանացի լեգեոներ ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:ԼԱՍԿ Լինցի ֆուտբոլիստներ
Կատեգորիա:Խորվաթ ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Windrose Airlines

**"WINDROSE" ավիաընկերություն** (, ) — ուկրաինական չարտերային ավիաընկերություն, որը իրականացնում է կորպորատիվ, տուրիստական և VIP չվերթներ։ Ավիաընկերության բազային օդանավակայանն է՝ Կիևի Բորիսպոլ միջազգային օդանավակայանը։ Հիմնական ուղղությունները — Արևմտյան Եվրոպա, Թուրքիա և Եգիպտոս։

Հիմնադրվել է 2003 թվականի Հոկտեմբերի 28-ին, հիմնված է Կիևում (Ուկրաինա)։ «Windrose» ավիաընկերությունը իրականացնում է չարտերային չվերթներ Ուկրաինայի խոշոր քաղաքներում։

## Պատմություն
2003 թվականից «Windrose» ավիաընկերությունը իրականացրել է չարտերային փոխադրումներ Եվրոպա և Մերձավոր Արևելք։

2011 թվականին բացվել են կանոնավոր չվերթներ Մոսկվա և Կալինինգրադ ուղղությամբ։ 

2012 թվականին «WINDROSE» ավիաընկերությունը ընտրում է  հիմնականում մասնագիտացում - սկսում է իրականցնել չարտերային չվերթներ։ 2003 թվականից «WINDROSE»-ն տրված է լիցենզիա կանոնավոր չվերթներ իրականացնելու համար։

2013 թվականի հուլիսին ավիաընկերությունը շահագործման է հանձնում հեռվամագիստրալային և լայնակմախքային օդանավ` Airbus A330-223 (UR-WRQ):

## Նավատորմ
[մինի|209x209փքս|Առաջինը Ուկրաինայում. «Windrose» ավիաընկերության [Airbus A330#A330-200|A330-200 օդանավ]]Ավիաընկերության նավատորմը բաղկացած է հետևյալ դասի օդանավերից՝ Airbus A321, Airbus A320, Airbus A330, Embraer ERJ-145մինի|209x209փքս

## Ծանոթագրություններ

## Արտաքին հղումներ
* Պաշտոնական կայք
* «Windrose» ավիաընկերության օդանավերի լուսանկարները
* «Windrose» ավիաընկերության օդանավերի լուսանկարները

Կատեգորիա:2003 հիմնադրված ընկերություններ
Ջեյմս Փերչ

**Ջեյմս Ռոբերտ Փերչ** (, ), անգլիացի ֆուտբոլիստ, պաշտպան։ Հանդես է գալիս անգլիական «Քուինս Պարկ Ռեյնջերս»-ի կազմում։

Ջեյմսը կարող է հանդես գալ ինչպես պաշտպանությունում, այնպես էլ կիսապաշտպանությունում։ Հիմնականում անգլիացի ֆուտբոլիստը հանդես է գալիս աջ պաշտպանի դիրքում:

## Ակումբային կարիերա
### «Նոթինգհեմ Ֆորեստ»
Ջեյմս Փերչը իր ֆուտբոլային կարիերան սկսել է անգլիական «Նոթինգհեմ Ֆորեստ»-ի կազմում։ Իր դեբյուտային մրցաշրջանում անգլիացի ֆուտբոլիստը մասնակցել է 22 հանդիպման։ Իր առաջին գոլը Ջեյմսը խփել է այդ մրցաշրջանում կայացած «Դոնկաստեր Ռովերս»-ի դեմ խաղում։

Այդ մրցաշրջանից հետո Փերչը երկարաձգել է թիմի հետ գործող պայմանագիրը։ Մինչև «Նյուքասլ» տեղափոխվելը ֆուտբոլիստը թիմի կազմում անցկացրել է մոտ 200 հանդիպում։

### «Նյուքասլ Յունայթեդ»
2010 թվականի հուլիսի 5-ին Ջեյմս Փերչը տեղափոխվել է Պրեմիեր Լիգայում հանդես եկող «Նյուքասլ Յունայթեդ»։ Տրանսֆերն արժեցել է 1 միլիոն եվրո, իսկ ֆուտբոլիստը թիմի հետ կնքել է 4 տարվա պայմանագիր։

Թիմի կազմում իր նորամուտը Ջեյմսը նշել է 2010 թվականի օգոստոսի 16-ին՝ «Մանչեսթեր Յունայթեդ»-ի դեմ խաղում, որն ավարտվել է 3-0 հաշվով։ 2010 թվականի սեպտեմբերի 18-ին Փերչը սահմանեց նոր ռեկորդ՝ դառնալով առաջին ֆուտբոլիստը, ով իր առաջին 5 հանդիպումների ընթացքում ստացել է 5 դեղին քարտ։ Թիմի կազմում իր միակ գոլը Ջեյմսը խփել է «Մանչեսթեր Յունայթեդ»-ի դեմ կայացած խաղում։ Հանդիպումն ավարտվել է 4-3 հաշվով՝ «Մանչեսթեր»-ի հաղթանակով։

### «Ուիգան Ատլետիկ»
2013 թվականի հուլիսի 3-ին Ջեյմս Փերչը 4 տարվա պայմանագիր է կնքել «Ուիգան»-ի հետ։ Տրանսֆերն արժեցել է 750000 եվրո։

Թիմի կազմում իր նորամուտը Ջեյմսը նշել է օգոստոսի 3-ին՝ «Բարնսլի»-ի դեմ խաղում, որն ավարտվել է 3-0 հաշվով։ Թիմի կազմում իր առաջին գոլը անգլիացի ֆուտբոլիստը խփել է 2014 թվականի մարտի 9-ին՝ «Մանչեսթեր Սիթի»-ի դեմ կայացած խաղում։

### «Քուինս Պարկ Ռեյնջերս»
2015 թվականի հուլիսի 31-ին Ջեյմս Փերչը տեղափոխվել է Չեմպիոնշիպում հանդես եկող «Քուինս Պարկ Ռեյնջերս»։ Թիմի կազմում իր դեբյուտը նա նշել է առաջնության առաջին խաղում՝ մրցելով «Չարլտոն Աթլետիկ»-ի հետ։ Նա մասնակցել է ամբողջ հանդիպմանը։

## Վիճակագրություն

## Ծանոթագրություններ

## Արտաքին հղումներ
* 
* 
* 

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Նյուքասլ Յունայթեդի ֆուտբոլիստներ
Կատեգորիա:Նոթինգհեմ Ֆորեստի ֆուտբոլիստներ
Կատեգորիա:Ուիգան Ատլետիկի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սկանտորպ Յունայթեդի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Կատեգորիա:Քուինս Պարկ Ռեյնջերսի ֆուտբոլիստներ
Կատեգորիա:Քուինս Պարկի ֆուտբոլիստներ
Ջերմ ու հարմարավետ (հեռուստասերիալ)

**Ջերմ ու հարմարավետ** (), հարավկորեական հեռուստասերիալ, որը նկարահանվել է 2015 թվականին։ Գլխավոր դերերում` Կանգ Սո Ռան և Յու Յոն Սոկը։ Գրվել է Հոնգ քույրերի կողմից «The Ant and the Grasshopper» առասպելի հիման վրա, այն հեռարձակվել է MBC հեռուստաալիքով 2015 թվականի մայիսի 13-ից մինչև հուլիսի 2-ը ամեն չորեքշաբթի և հինգշաբթի օրերին ժամը 22:00 բաղկացած է 16 դրվագներից։

## Սյուժե
Լի Յունգ Ջունը պայքարել և աշխատել է իր ողջ կյանքում, բայց երբեք ընդմիջում չի վերցրել, թողնելով նրան մշտապես դժգոհ։ Սեուլում հինգ տարի աշխատել է հագուստի խանութում, նա երբեք բաց չի թողել աշխատանքային օրերը։ Բայց նրան այդ ամենը չի խանգարում արագ կորցնել իր աշխատանքը և իր ընկերոջը, որովհետև նա գնում է Չեջու նոր կյանք որոնելու։
Այնտեղ նա հանդիպում է խոհարար և  «Ջերմ և հարմարավետ» ռեստորանի սեփականատեր  Բեկ Գուն Ուին։  Ջունգ Ջունը Բեկ Գուն Ուի հետ հանդիպել էր տասնութերորդ տարեդարձի ժամանակ, և սխալվելով, որ իր երկվորյակ եղբայրն է։ Գուն Վուն շատ ռոմանտիկ և հարուստ ընտանիքից է և անում է այն ինչ ուզում է և նա Չեջում ռեստորան է բացում։ Ջունգ Ջուն և Գուն Բուն աստճանաբար սկսում են սիրահարվել միմյանց։

## Դերեր
* Կանգ Սո Ռա - Լի Ջունգ Ջու
*Յու Ջեն Սոկ- Բեկ Գուն Վու
*Ջին Յոնգ -Ջունգ Փունգ Սան
*Կիմ Սունգ Օ-Հվանգ Ուկ
*Սո Յի Ան -Մոկ Ջի Վոն
*Լի Սունգ Ջե-Սոնգ Ջունգ Գուն
*Կիմ Հե Ջեունգ-Կիմ Հե Շիլ
*Լի Հան Վի-Գոնգ Ջոնգ Բե
*Օկ Ջի Յոնգ-Չա Հե Ռա
*Կիմ ՄԻ Ջին-Բու Մի Ռա
*Լի Յունգ Յի-Նոհ Բոկ Նըո
*Գու Բոն Իմ- Գո Յու Ջա
*Չոի Սունգ Մին- Պակ Դոնգ Սու
*Լի Սանգ Հյուն-Օգնական Ջանգ
*Չոի Ջե Սունգ- Ջին Տ Ջոնգ
*Լի Սանգ Հյուն-Ջունգ Ջոի նախկին ընկերուհին
*Նա Սունգ Հո
*Գո Կյունգ Փյո-Ջունգ Մին

## Վարկանիշ
*Ստորև բերված աղյուսակում  ներկայացնում են ամենացածր վարկանիշները, իսկ ՝ ամենաբարձր վարկանիշները։
***NR**-ն ցույց է տալիս, որ այդ օրը դրաման չի մտել ԹՈՓ-20 ամենօրյա ծրագրի մեջ։

## Սաունդթրեքներ

## Ծանոթագրություններ

## Աղբյուրներ
*''Warm and Cozy'' official MBC website 
*''Warm and Cozy'' at MBC Global Media
*

Կատեգորիա:Կորեերեն հեռուստասերիալներ